Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: kihirdető 1994. évi I. törvény 3. §-ával összhangban az
Paragraph Index: 499

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és Románia Kormánya között a Magyar Köztársaságban, illetve Romániában akkreditált oktatási intézmények által kiadott diplomák, oklevelek, tanulmányi bizonyítványok és tudományos fokozatok kölcsönös elismeréséről A Magyar Köztársaság Kormánya és Románia Kormánya (a továbbiakban: Felek) — a Magyar Köztársaság és Románia között, a megértésről, az együttműködésről és a jószomszédságról létrejött Szerződéssel összhangban, — a mindkét Fél által aláírt Európai Konvenziók előírásainak szellemében, — a két állam érvényben lévő jogszabályainak tiszteletben tartásával, továbbá — az oktatás és a tudomány területén a mobilitás és együttműködés megkönnyítésének szándékával, — azzal a céllal, hogy a diplomák és tanulmányi bizonyítványok, valamint a tudományos fokozatok kölcsönös elismerését szabályozzák a következőkben állapodtak meg:

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes